**ПРОГРАМ КОНТРОЛЕ КВАЛИТЕТА ВАЗДУХА НА ТЕРИТОРИЈИ ОПШТИНЕ ВЛАСОТИНЦЕ ЗА 2023. годину**

**I Основе програма**

Заштиту и побољшање ваздуха обезбеђује у оквиру својих овлашћења јединица локалне самоуправе.

У циљу ефикасног управљања квалитетом ваздуха успоставља се јединствени функционални систем праћења и контроле степена загађења ваздуха и одржавање базе података о квалитету ваздуха.

Локална мрежа мерних места успоставља се за праћење квалитета ваздуха на нивоу јединице локалне самоуправе.

Мониторинг квалитета ваздуха у локалној мрежи обавља се по Програму који за сваку територију доноси надлежни орган јединице локалне самоуправе.

Контрола нивоа загађујућих материја у ваздуху врши се фиксним мерењима нивоа загађујућих материја у ваздуху у локалној мрежи мерних места за континуална, индикативна и наменска мерења квалитета ваздуха.

**II Локална мрежа мерних места**

Овим Програмом успоставља се локална мрежа мерних места за праћење квалитета ваздуха у Власотинцу, а чини је мерно место за:

* Континуална, индикативна и наменска мерења нивоа загађујућих материја у ваздуху
* Сумпор диоксида – свакодневно мерење у току годину дана на једном мерном мести
* Чађи – свакодневно мерење у току годину дана на једном мерном месту
* Азот диоксида – свакодневно мерење у току годину дана на једном мерном месту
* Укупних таложних материја (УТМ) у ваздуху и тешких метала (олово, кадмијум, цинк) у УТМ – 12 пута (једном месечно у току годину дана) на једном мерном месту и
* Индикативна мерења нивоа загађујућих материја на фиксном мерном месту:
* Суспендованих честица (PM10) – 56 дана (осам недеља, равномерно распоређених током године) на једном мерном месту

У табели 1. дато је мерно место за континуална, индикативна и наменска мерења нивоа загађујућих материјау 24-часовним узорку (изузев УТМ) на фиксном мерном месту, путем мануелне методе

|  |  |  |
| --- | --- | --- |
| Насеље – назив и адреса мерног места | Координате мерног места и надморска висина | Загађујућа материја и учесталост мерења |
| SO2 | чађ | NO2 | УТМ и тешки метали(олово, кадмијум, цинк) у УТМ | Суспендоване честице PM10 |
| Г–Библиотека „Десанка Максимовић“Власотинце,Трг ослобођења бр. 9 | 22007$'39"$N42057'55"E 268m | 24-часовни узорак | 12 пута (једном месечно у току годину дана) | 56 дана (осам недеља равномерно распоређених током године) |

**III Обрада и анализа података и извештавање о резултатима контроле квалитета ваздуха**

III 1. Обезбеђивање података

Сва мерења квалитета ваздуха, обраду и анализу података, проверу валидности резултата добијених мерењем и/или узимањем узорака и интерпретација добијених резултата врши овлашћена стручна организација која је акредитована као Лабораторија за испитивање, односно испуњава прописане услове за мерење свих наведених загађујућихматерија и која поседују дозволу надлежног Министарства да врши мониторинг ваздуха.

Овлашћена стручна организација која врши мониторинг ваздуха стара се о примени адекватних метода испитивања, одржавању мерних места, мерних инструмената са пратећом опремом, опремом за пријем и пренос података ради обезбеђивања захтева у погледу квалитета података, а који се користе за оцењивање квалитета ваздуха. Тумачење резултата испитивања врши се у складу са Законом о заштити ваздуха („Службени гласник РС“, бр. 36/09, 10/13 и 26/21-др. закон) и Уредбом о условима за мониторинг и захтевима квалитета ваздуха („Службени гласник РС“, бр. 11/10, 75/10 и 63/13).

III 2.Извештавање

Извештаје о извршеним мерењима, у оквиру локалне мреже мерних места, овлашћена стручна организација доставља Општинској управи општине Власотинце, Одељењу за урбанизам, привреду, заштиту животне средине и имовинско правне послове у виду месечних извештаја (до 10.-ог у месецу за предходни месец) и годишњи извештај (30 дана од дана истека Уговора), којитреба да садржи опис макролокације и микролокације за обављање фиксних мерења; документовани приказ мерних места и локација за узимање узорака; опис методологије мерења загађујућих материја из Програма; опис мерних уређаја помоћу којих се обављају мерења загађујућих материја из Програма; резултате мерења са приказом свих измерених дневних вредности концентрација загађујућих материја из Програма; дискусију резултата мерења са закључком.

Приликом достављања извештаја биће детаљно описана методологија узорковања, методологија обраде података и мерна опрема. Резултати ће бити приказани табеларно, графички и текстуално објашњени са закључком о стању аерозагађења на предвиђеним локацијама.

Овлашћена стручна организација која је акредитована као лабораторија за испитивање, односно које испуњава прописане стандарде и акредитоване методе за мерење загађујућих материја и која поседује дозволу надлежног Министарства да врши мониторинг квалитета ваздуха спроводи мерења, обраду и анализу података, проверу валидности резултата добијених мерењем, односно узимањем узорака и врши интерпретацију резултата испитивања. У обавези је да свакодневно на свом сајту објављује резулате извршених мерења присуства загађујућих материја по мерним местима, са оценом квалитета ваздуха и проценом утицаја на здравље људи. Резултати извршених мерења се такође објављују и на сајту Општине Власотинце.

Податке о квалитету ваздуха и локалне мреже, Општинска управа општине Власотинце, Одељење за урбанизам,привреду,заштиту животне средине и имовинско правне послове дужно је да доставља Агенцији за заштиту животне средине једанпут месечно у виду Извештаја (до 15-ог у месецу за претходни месец), као и Годишњи извештај (најкасније 60 дана од дана истека календарске године, за предходну годину) и да о квалитету ваздуха редовно обавештава јавност путем штампаних и електронских медија, односно путем интернета, а у складу са Законом.

III 3.Извештавање и мере у случају прекорачења концентрације

У случају процењеног прекорачења концентрација, надлежни орган ће предузети и по потреби ће донети краткорочни акциони план, који садржи мере смањења ризика, ради заштите здравља људи и/или животне средине.

Краткорочним акционим планом могу се предузети делотворне мере за контролу активности које доприносе настанку опасности од прекорачења концентрација опасних по здравље и по потреби привремено зауставити те активности.

Уколико је ваздух оцењен трећом категоријом квалитета, обавеза је Општинске управе општине Власотинце да донесе План квалитета ваздуха.

**IV Обавеза надлежног органа**

Обавеза надлежнпг органа је да на Програм којим се успоставља мерно место прибави сагласност надлежног Министарства

**V Реализација програма**

Реализација Програма контроле квалитета ваздуха на терирорији Власотинца за 2023. годину обухвата следеће фазе:

1. Доношење Програма контроле квалитета ваздуха на територији Власотинца за 2023. годину од стране Општинског већа општине Власотинце
2. Избор овлашћене стручне организације која испуњава све прописане услове и потписивање Уговора са акредитованом Лабораторијом
3. Реализација Програма од стране овлашћене стручне организације.

**VI Извори финансирања**

Мониторинг аерозагађења одређен Програмом јединице локалне самоуправе финансираће се из средстава предвиђених Одлуком о буџету Општине.

Програм објавити у „Службеном гласнику града Лесковца“

**Образложење**

Уставни основ за доношење Програма контроле квалитета ваздуха на територији Власотинца за 2023. годину су одредбе члана 74, члана 92. став 1, члана 97. тачка 3, 9. и 15, члана 190. Устава Републике Србије, којим Република Србија: дефинише основне одредбе јединице локалне самоуправе; уређује и обезбеђује положај, територијалну организацију и систем локалне самоуправе; обезбеђује систем заштите и унапређења животне средине; стара се о заштити животне средине; обезбеђује буџете којима се финансирају њене надлежности.

Правно утемељење за доношење Програма контроле квалитета ваздуха на територији Власотинца за 2023.годину садржано је у Закону о заштити животне средине („Службени гласник РС“ бр.135/04, 36/09, 36/09-др закон, 72/09-др. закон, 43/11-одлука УС, 14/16, 76/18, 95/18-др. закон и 95/18-др. закон) којим је уређен интегрални систем заштите животне средине, односно уређена заштита ваздуха, али само начелно. Због тога је ова област уређена посебним законом, Законом о заштити ваздуха („Службени гласник РС“ бр. 36/09, 10/13 и 26/21-др. закон). Поред ових наведених закона којима се уређује заштита ваздуха, постоје и многи међународни прописи које је наша земља ратификовала у овој области.

Предлог Програма контроле квалитета ваздуха на територији општине Власотинце за 2023.г. израдила је стручна служба Општинске управе,Одељење за урбанизам, привреду, заштиту животне средине и имовинско-правне послове.

Одељење за урбанизам, привреду, заштиту животне средине и имовинско-правне послове овим Програмом обавља поверене послове који проистичу из њене надлежности квалитет ваздуха прати се мерењем нивоа загађености за које су прописане граничне вредности. Праћење квалитета ваздуха, утврђивања нивоа загађености и предузимање мера у циљу спречавања и смањења загађености, нивоа загађујућих материја ангажоваће Општинска управа општине Власотинце.

На територији Власотинца одређено јеједно мерно местокоје ће обухватати саобраћајну, пословну, стамбену и образовнузону. Мерно место се налази у центру Власотинца (Библиотека „Десанка Максимовић“)Трг ослобођења бр. 9. На овом мерном месту ће се пратити: сумпор диоксид, азот диоксид, чађ, укупне таложне материје, тешки метали (олово, кадмијум, цинк) и суспендоване честице.„PM10”

Мерно место и параметри који ће се пратити су утврђени у складу са Законом о заштити ваздуха(„Службени гласник РС“ , бр. 36/09, 10/13 и 26/21- др. закон) и Уредбом о условима за мониторинг и захтевима квалитета ваздуха („Службени гласник РС“, бр. 11/10, 75/10 и 63/13).

Разлози мерења јесу управљање квалитетом ваздуха у Власотинцу уз стално праћење концентрације загађујућих материја карактеристичних за изворе загађивања, као и упоређивање измерене концентрације са вредностима које служе за оцену квалитета ваздуха. Циљ оцене квалитета ваздуха је добијање информација потребних за процену изложености становништва загађењем ваздуха и његовог утицаја на здравље.

Одељење за урбанизам, привреду, заштиту животне средине и имовинско-правне послове, ради несметане реализације Програма, предлаже Општинском већу општине Власотинце, да након разматрања, усвоји Програм контроле квалитетета ваздуха на територији Власотинца за 2023.годину.

**СКУПШТИНА ОПШТИНЕ ВЛАСОТИНЦЕ**